CELEX: C2007/042/69
Language: hu
Date: 2007-02-24 00:00:00
Title: T-409/06. sz. ügy: 2006. december 21-én benyújtott kereset – Sun Sang Kong Yuen Shoes Factory kontra Tanács

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/39
            
         2006. december 21-én benyújtott kereset – Sun Sang Kong Yuen Shoes Factory kontra Tanács
   (T-409/06. sz. ügy)
   (2007/C 42/69)
   Az eljárás nyelve: angol
   Felek
   
      Felperes: Sun Sang Kong Yuen Shoes Factory (Hui Yang) Co., Ltd (Xin Xu, Kína) (képviselők: I. MacVay, solicitor, R. Thompson, QC, és K. Beal, barrister)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság semmisítse meg a megtámadott rendeletet a felperesre vonatkozó részében;
            
         
               —
            
            
               kötelezze az alperest a felperes az eljáráshoz kapcsolódó költségeinek viselésére.
            
         Jogalapok és fontosabb érvek
   A felperes, aki bőr lábbelik kínai gyártója és exportőre, a Kínai Népköztársaságból és Vietnamból származó, egyes bőr felsőrésszel rendelkező lábbelik behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2006. október 5-i 1472/2006/EK tanácsi rendelet (1) megsemmisítését kérelmezi.
   Keresetének alátámasztása érdekében a felperes hat jogalapra hivatkozik, a következőket állítva:
   
               —
            
            
               A megtámadott rendelet nyilvánvaló értékelési hiba miatt érvénytelen, vagy alapvető eljárásjogi követelményeket sért, illetve sérti az egyenlő bánásmód elvét, mivel nem állapította meg, hogy a felperes piacgazdasági feltételek mellett üzemel (2);
            
         
               —
            
            
               azáltal, hogy megtagadta a piacgazdasági elbírálást a felperessel szemben, a Bizottság megsértette az alaprendelet 3. cikkét, és nyilvánvaló értékelési hibát követett el, mivel nem vette figyelembe a piac szerkezetére vonatkozó releváns információkat, és különösen a független közvetítőknek a felperes által gyártott termékek szállításában játszott fontos szerepét;
            
         
               —
            
            
               a Bizottság eljárásával túllépte az alaprendelet 18. cikke (1) bekezdésének hatályát, és megsértette a felperes védelemhez való jogát;
            
         
               —
            
            
               a Bizottság megsértette az alaprendelet 20. cikkét, mivel nem nyújtott kellő tájékoztatást a felperesnek a Bizottság által 2006. július 7. és július 28. között javasolt végleges intézkedések tekintetében bekövetkező radikális változásokra vonatkozóan;
            
         
               —
            
            
               a megtámadott rendelet a felperesre kivetett vámok igazolásához indokként alkalmazott kár mértéke és terjedelme tekintetében elkövetett nyilvánvaló értékelési hiba miatt érvénytelen;
            
         
               —
            
            
               a megtámadott rendelet sérti az alaprendelet 2. cikkének (10) bekezdését a dömpingkülönbözet megállapítása során az exportár és a rendes érték „tisztességes összehasonlítására” vonatkozó követelmény tekintetében.
            
         
      (1)  HL 2006 L 275., 1. o.
   
   
      (2)  Ld. az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL 1996., L 56., 1. o.; magyar nyelvű különkiadás 11. fejezet, 10. kötet, 45. o.) 2. cikke (7) bekezdésének b) és c) pontját.